Războiul comercial al lui Donald Trump duce la măsuri drastice. Uniunea Europeană vrea să facă front comun cu Beijingul
„Ziua eliberării” pentru America, anunțată de Donald Trump atunci când și-a făcut publice tarifele pentru bunuri importate peste ocean din zeci de alte state, a iscat o undă de șoc  în majoritatea guvernelor lumii. „Visul economic american” tocmai a devenit coșmarul european, cu efect de bumerang pentru multe alte națiuni ale lumii. Un tarif reciproc de 20% impus de SUA Uniunii Europene va lovi adânc, spun analiștii economici, citați de Politico.